Մանուշակագույն սրտեր

**«Մանուշակագույն սրտեր»** (), 2022 թվականի ամերիկյան ռոմանտիկ դրամա ֆիլմ, որը ստեղծվել է Նեթֆլիքսի համար, իսկ ռեժիսորը Էլիզաբեթ Ալեն Ռոզենբաումն է։ Ստեղծվել է Թես Ուեյքֆիլդի համանուն վեպի հիման վրա։ Գլխավոր դերակատարներն են Սոֆյա Քարսոնը և Նիկոլաս Գալիցինը:,  

Ֆիլմը պատմում է երգչուհի և երգահան Քեյսիի և ԱՄՆ ծովային ուժերի հետևակային կորպուսի անդամ Լյուքի մասին, որոնք համաձայնվում են ամուսնանալ՝ զինվորական նպաստ ստանալու և իրենց պարտքերը վճարելու համար: 

Ֆիլմը թողարկվել է 2022 թվականի հուլիսի 29-ին։

Ֆիլմի իրավունքները ի սկզբանե պատկանել են «Alloy Entertainment»-ին, սակայն Նեթֆլիքսը նրանցից գնել է իրավունքները 2021 թվականի օգոստոսին։ Ֆիլմի արտադրությունը սկսվել է դրանից անմիջապես հետո, ֆիլմի տեսարանների մեծ մասը նկարահանվել են Ռիվերսայդի և Սան Դիեգոյի (Կալիֆորնիա) շրջակայքում գտնվող վայրերում։

## Սյուժե
Քեյսի Սալազարը մատուցողուհի և բարմեն է, որն իր «The Loyal» խմբի հետ ելույթ է ունենում Կալիֆոռնիայի Օուշանսայդ քաղաքի բարում: Վեց ամիս առաջ նա աշտորոշվել է 1-ին տիպի շաքարային դիաբետով և փորձում է մի քանի վայրում աշխատելով գնել ինսուլին։ 

Մի գիշեր Քեյսին աշխատում է ծովային հետևակային կորպուսի խմբին, որը պատրաստվում է տեղակայվել Իրաքում: Նրանցից մեկը՝ Լյուք Մորոուն ֆլիրտ է անում նրա հետ, սակայն մերժում է ստանում։ Լյուքն ունի իր սեփական խնդիրները, նա դարձել է թմրամոլ մոր մահից հետո և թեև երկու տարի չի օգտագործել, սակայն դեռ 15000 դոլար է պարտք իր դիլերին՝ Ջոնոյին: Օտարված լինելով իր թոշակառու ծովային հորից՝ նա օգնություն է խնդրում եղբորից, սակայն մերժում է ստանում:

Քեյսին խնդրում է մանկության ընկերոջը և Լյուքի ընկեր Ֆրենկիին ամուսնանալ իր հետ զինվորական ամուսիններին տրվող առողջապահական ապահովագրության նպաստների համար: Նա արդեն պլաններ ունի ամուսնանալու իր սիրելի Ռայլիի հետ։ Թեև Լյուքը լսում է և սկզբում խորհուրդ է տալիս խուսափել խարդախ ամուսնությունից՝ հասկանում է, որ նրանք երկուսն էլ կարող են ֆինանսական օգուտ քաղել դրանից: Լյուքը ավելի շատ փող կարող է աշխատել դրա հիման վրա, իսկ Քեյսին կարող է հոգալ իր առողջապահական խնդիրները։ Նրանք համաձայնում են անմիջապես ամուսնանալ, իսկ մեկ տարի անց ամուսնալուծության դիմում են ներկայացնում։

Ֆրենկին՝ հարսանիքի վկան Քեսիին տալիս է մատանին, որով նա որոշել էր ամուսնանալ Ռայլիի հետ՝ խնդրելով նրան ապահով պահել այն։ Այնուհետև նորապսակները միանում են իրենց ծառայակից ծովայիններին բարում: Այդ գիշեր նա խոստովանում է, որ վախենում է  ամուսնությունից և Իրաք գնալուց: Քեյսին մխիթարում է նրան և նրանք սեքսով են զբաղվում։

Հաջորդ առավոտյան ծովայինները հեռանում են։ Նախքան ավտոբուս նստելը՝ Լյուքը տալիս է Քեյսիին իր եղբոր կոնտակտային տվյալները, քանի որ նա նրա մերձավոր ազգականն է: Քեյսին և Լյուքը սկսում են նամակներ և տեսազանգեր ուղարկել միմյանց՝ խորամանկ քայլը շարունակելու համար։ Նա կատարում է իր հեղինակային «Come Back Home» երգը ծովային հետևակայինների համար՝ բարձրացնելով նրանց տրամադրությունը ծանր օրից հետո:

Երգը վիրուսային է դառնում և Քեյսին խոստովանում է, որ Լյուքը կարող է լինել իր մուսան: Ավելի ուշ նա իմանում է, որ Լյուքը ծանր վիրավորվել է ականի պայթյունից և վերադառնում է հայրենիք ապաքինվելու: 

Ֆրենկին սպանվում է մարտերի ժամանակ և նրա հուղարկավորության ժամանակ Քեյսին Ռայլիին է տալիս մատանին։

Լյուքը տեղափոխվում է Քեյսիի բնակարան՝ հիվանդանոցից դուրս գրվելուց հետո: Նա իր շան շղթայական վզկապից հարսանեկան մատանին է պատրաստում Քեյսիի համար։ 

Քեյսին որդեգրում է ոսկե ռետրիվեր տեսակի շուն՝ Փիչսին, որպեսզի վերջինս օգնի Լյուքի ապաքինմանը: Նրա վերականգնումը և նրանց համատեղ կյանքը ոգեշնչում են հանդիսանում Քեյսիի «I Hate the Way» երգի համար, որը նա կատարում է «Whisky a GoGo»-ում՝ գրավելով ձայնագրող ընկերությունների ուշադրությունը:

Դեռևս փնտրելով իր գումարը՝ Ջոնոն ներխուժում է Քեսիի մոր տուն և սպառնում է Լյուքին: Այդ գիշեր Քեյսին շոկի մեջ է ընկնում, քանի որ նրա շաքարի մակարդակը նվազում է: Լյուքն օգնում է նրան ուշքի գալ և նրանք համբուրվում են: Հաջորդ օրը Լյուքը ծեծում է Ջոնոյին, վարձատրում և ասում, որ հեռու մնա։ Փոխարենը Ջոնոն Քեյսիի մորը հայտնում է Լյուքի անցյալի մասին։ 

Երբ Քեյսին հանդիպում է Լյուքին՝ նա խոստովանում է, որ գողացել է իր հոր մեքենան, որպեսզի վաճառի, բայց վթարի է ենթարկել այն, ուստի Ջոնոյից պարտքով գումար է վերցրել՝ հորը վերադարձնելու համար: Նա պահանջում է ամուսնալուծություն և որ նա լքի իր բնակարանը մինչև հաջորդ օրը։ Երբ Լյուքը վազքից տուն է վերադառնում՝ պատգամավորները ձերբակալում են նրան, քանի որ Ջոնոն հայտնել է իրենց խարդախ ամուսնության մասին: Լյուքի հայրը զանգահարում է Քեյսիին մեղադրանքների և մոտալուտ ռազմական դատարանի լսումների մասին:

Լյուքն իրեն մեղավոր է ճանաչում՝ ստանձնելով ողջ պատասխանատվությունը և պնդելով, որ Քեյսին չի իմացել, որ նա խախտել է ԱՄՆ ռազմական օրենքը՝ նրան քրեական մեղադրանքներից պաշտպանելու համար: Նա դատապարտվում է վեց ամիս ժամկետով ազատազրկման, որից հետո նա պետք է ազատվի վատ վարքագծի համար :

Քեյսիիի խումբը պայմանագիր է կնքում լեյբլի հետ և կատարում է «Hollywood Bowl»-ում «Florence and the Machine-ի» համերգի բացման երգը: Նա երգում է Լյուքից ոգեշնչված իր նոր երգը՝ «I Didn't Know», որը գրել է Լյուքի դատավարությանը սպասելիս: Այնուհետև նա շտապում է խոստովանել իր սերը Լյուքին, նախքան նրան բանտարկելը: Նա տալիս է նրան իր ամուսնական մատանին և ասում «Այժմ դա իրական է»:

Տիտրերից հետո եկող դրվագում՝ վեց ամիս անց Լյուքը ազատվում է բանտից, Լյուքն ու Քեյսին երջանիկ ամուսնացած զույգ են ծովափին, որտեղ նրանք պիկնիկ են կազմակերպում։

## Դերասանական կազմ
* Սոֆյա Քարսոն՝ Քեյսի Մորոու (ի ծնե Սալազար), մատուցողուհի, բարմեն և երգչուհի, ինչպես նաև Լյուքի կինը
* Նիկոլաս Գալիցին՝ Լյուք Մորոու, ԱՄՆ ծովային հետևակի կորպուսի անդամ և Քեսիի ամուսինը
* Չուզեն Ջեյքոբս՝ Ֆրենկի, Լյուքի ընկերը և Քեսիի մանկության ընկերը, ում հետ նա դայակություն է արել, երբ Ֆրենկին փոքր է եղել
* Ջոն Հարլան Քիմ՝ Թոբի, Քեյսիի ձայնագրման լեյբլի սեփականատերը
* Քեթ Քաննինգ՝ Նորա, Քեյսիի աշխատակցուհին և լավագույն ընկերը
* Լինդեն Էշբի՝ Ջեյքոբ Մորոու ավագ, Լյուքի և Ջեյքոբ Մորրո կրտսերի հայրը

## Արտադրություն
### Քասթինգ
2020 թվականի նոյեմբերին հայտարարություն է արվել, որ Քարսոնը պետք է նկարահանվի ֆիլմում որպես ֆիլմի գլխավոր կին գլխավոր դերակատար։ Հայտարարության մեջ ասվել է, որ նա նաև լինելու է գործադիր պրոդյուսեր և գրելու և երգելու է սաունդթրեքի օրիգինալ երգերը։ Նույն ամսին պարզվել է, որ Չարլզ Մելթոնը ընտրվել է որպես գլխավոր դերակատար, բայց հենց 2021 թվականի օգոստոսին արտադրությունը սկսելուց անմիջապես առաջ հաղորդվել է, որ Գալիցինն է ստացել դերը։

2021 թվականի սեպտեմբերին «*[[Deadline.com|Deadline]]*»-ը հայտնել է, որ Չուզեն Ջեյքոբսը, Ջոն Հարլան Քիմը, Էնթոնի Իպոլիտոն, Քեթ Քաննինգը, Սառա Ռիչը, Սքոթ Դեկերտը և Լինդեն Էշբին կլրացնեն ֆիլմի դերասանական կազմը։ Նույն զեկույցում հայտարարվել է, որ Գրեմմիի թեկնածու Ջասթին Թրանտերը գրելու և արտադրելու է օրիգինալ երգերը, իսկ Քարսոնը կգրի և կկատարի լրացուցիչ երաժշտություն։

### Նկարահանումներ
Նեթֆլիքսի բնօրինակ ֆիլմի հիմնական նկարահանումը սկսվել են 2021 թվականի օգոստոսին և ավարտվել նույն տարվա հոկտեմբերին։ Նկարահանումները տեղի են ունեցել Լոս Անջելես շրջանում, Սան Դիեգո շրջանում, Ռիվերսայդում և Օսթինում։

Ռեժիսոր Ալեն Ռոզենբաումը աշխատել է ռազմական խորհրդական և ռազմածովային ուժերի վետերան Ջեյմս Դևերի հետ, որպեսզի Նեթֆլիքսի նախագիծը նկարահանվի Քեմփ Փենդլթոնի բազայում: Առաջին առաջարկը մերժվել է, սակայն այն բանից հետո, երբ Դեվերը իր նորամուծություններն ավելացրել է սցենարին, թույլտվություն է տրվել ֆիլմի նկարահանման համար։ «*[[Deadline.com|Deadline Hollywood]]*»-ը ֆիլմի բյուջեն բնութագրել է որպես «տնտեսող»։

## Երաժշտություն
Գրեմմի մրցանակի առաջադրված երգիչ/երգահան Ջասթին Տրանտերը գրել և արտադրել է ֆիլմի պաշտոնական երգերը։ Քարսոնը նաև գրել և կատարել է լրացուցիչ երաժշտություն նախագծի համար։ 2022 թվականի հուլիսի 12-ին Hollywood Records-ը թողարկել է «Come Back Home»-ը՝ ֆիլմը գովազդելու համար։ Նեթֆլիքսում թողարկումից հետո ֆիլմի պաշտոնական սաունդթրեքը հասանելի է դարձել նաև թվային տարբերակով։ Երգացանկը բաղկացած է ութ երգից, բոլորը կատարել է Քարսոնը և ներառում է չորս օրիգինալ երգեր, որոնց հեղինակը նույնպես Քարսոնն է։ 2022 թվականի օգոստոսի 3-ին Սոֆյա Քարսոնը թողարկել է «Come Back Home» երգի պաշտոնական տեսահոլովակը։

## Ընդունելություն
### Դիտողություն
Նեթֆլիքսում թողարկումից մեկ օր անց ֆիլմը զբաղեցրել է առաջին տեղը ամենօրյա ժողովրդականության հիթ-շքերթում՝ փոխարինելով *«Գորշ մարդուն»* ԱՄՆ-ում ութօրյա ցուցադրությունից հետո։ Թողարկման առաջին շաբաթվա ընթացքում «Global Top 10»-ը ցույց է տվել, որ ֆիլմը դիտվել է 48,23 միլիոն ժամ։ Երկրորդ շաբաթվա ընթացքում ֆիլմն ընդհանուր առմամբ դիտվել է 102,59 միլիոն ժամ, ինչը նույնքան ժամ է, որքան հաջորդ հինգ ֆիլմերը միասին վերցրած։ Սեպտեմբերին ֆիլմը դիտվել է 228,6 միլիոն ժամ։

2022 թվականի դեկտեմբերին Նեթֆլիքսը հայտարարել է, որ ֆիլմը 2022 թվականի 3-րդ ամենադիտված ֆիլմն է՝ 6 շաբաթ անցկացնելով թոփ 10-ում՝ հավաքելով 240,48 ժամ 2022 թվականի հուլիսի 24-ից մինչև 2022 թվականի սեպտեմբերի 4-ն ընկած ժամանակահատվածում։

### Քննադատական արձագանք
«*[[Նյու Յորք Թայմս|The New York Times]]*»-ից Քլեր Շաֆերը քննադատել է ֆիլմը՝ նշելով, որ ֆիլմը «կարող է լինել ցնցող մելոդրամա, կամ գուցե սուր երգիծանք», բայց «ներքաշված է հորինված սյուժեների և ենթասյուժեների մեջ»: Գրախոսը նաև քննադատել է դիստրիբյուտորներին։ «*[[The A.V. Club|The AV Club]]*»- ից Լյուք Թոմփսոնը նույնպես քննադատաբար է գնահատել սիրային տեսարանները, որոնք «ոչ ջերմություն են հաղորդում, ոչ էլ էմոցիոնալ նյութ», իսկ երգերը ֆիլմում եղել են «գերլցված»։ Դեյվիդ Էրլիխը «IndieWire»-ից հայտարարել է, որ ֆիլմը չափազանց ծանրաբեռնված է և «չի կարող կարգավորվել, թեև դրա երկու գլխավոր հերոսներն իրենց կյանքում առաջին անգամ վստահություն ցուցաբերում»։

Հակառազմական ակտիվիստներին զայրացրել է այն, որ ֆիլմը ներկայացնում է ամերիկացի զինվորականներին հիմնականում դրական լույսի ներքո, իսկ ոմանք պնդել են, որ պատմվածքի հերոսների կողմից օգտագործվող որոշ բառեր վիրավորական են, ինչը Ալենը հետագայում պարզաբանել է, որ կերպարի զարգացման մի մասն է հանդիսանում։

## Սիքվել
2022 թվականի օգոստոսին Ռոզենբաումը հայտարարել է, որ «նրանք պատահաբար զրուցում էին ավելին անելու մասին, բայց ոչինչ պաշտոնական չէ»: Քարսոնը հավելել է, որ ինքը կցանկանար շարունակությունը տեսնել, բայց «ով իմանա: Դու երբեք չես իմանա»։

## Մրցանակներ և անվանակարգեր
MTV Movie & TV Awards-ում հաղթել է լավագույն երաժշտական հատված անվանակարգը:

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Երաժշտական ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Ռազմական ֆիլմեր
Կատեգորիա:Տեխասում նկարահանված ֆիլմեր
Կատեգորիա:Ֆիլմեր ամուսնության մասին
Կատեգորիա:Ֆիլմեր հարսանիքի մասին
Կատեգորիա:Ֆիլմեր, որոնց գործողությունները տեղի են ունենում 2021 թվականին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում